Ks. Stanisłôw Grónowsczi ùrodzył sã 4 lëpińca 1906 rokù w Serakòjcach, jakno drëdżi knôp Szczepana i Łucji z dodomù Tréder. Miôł dwùch starszich bracynów: Józefa i Władisa. Ród òd wiedna sparłãczony béł z Kaszëbama. Pò maturze zaczął sztudérowac w Dëchòwnym Seminarium w Pelplënie. Tam béł nôleżnikã, a tej przédnikã Lëteracczégò Karna. Tej téż zeszedł sã z kaszëbską rësznotą. Pisôł lëstë z Aleksandrã Majkòwsczim, jaczégò ùwôżôł za méstra. 20 gòdnika 1930 rokù dostôł ksãżewsczé swiãcenia. Primicje miôł trzë dni pózni w Serakòjcach.